CELEX: C2005/217/15
Language: da
Date: 2005-09-03 00:00:00
Title: Domstolens dom (Tredje Afdeling) af 14. juli 2005 i de forenede sager C-259/03, C-260/03 og C-343/03, Kommissionen for De Europæiske Fællesskaber mod Kongeriget Danmark (Ordning for fiskerikvoter — fiskeriårene 1988, 1990-1992 og 1994 samt 1995-1997)

3.9.2005   
            
            
               DA
            
            
               Den Europæiske Unions Tidende
            
            
               C 217/8
            
         
      DOMSTOLENS DOM
   
   (Tredje Afdeling)
   af 14. juli 2005
   i de forenede sager C-259/03, C-260/03 og C-343/03, Kommissionen for De Europæiske Fællesskaber mod Kongeriget Danmark (1)
   
   (Ordning for fiskerikvoter - fiskeriårene 1988, 1990-1992 og 1994 samt 1995-1997)
   (2005/C 217/15)
   Processprog: dansk
   I de forenede sager C-259/03, C-260/03 og C-343/03, angående tre traktatbrudssøgsmål i henhold til artikel 226 EF, anlagt den 17. juni og den 4. august 2003, Kommissionen for De Europæiske Fællesskaber (befuldmægtiget: H.-P. Hartvig) mod Kongeriget Danmark (befuldmægtiget: J. Molde), har Domstolen (Tredje Afdeling), sammensat af afdelingsformanden, A. Rosas, og dommerne A. Borg Barthet, J.-P. Puissochet (refererende dommer), S. von Bahr og J. Malenovský; generaladvokat: C. Stix-Hackl; justitssekretær: R. Grass, den 14. juli 2005 afsagt dom, hvis konklusion lyder således:
   
               1)
            
            
               Kongeriget Danmark har
               
                           —
                        
                        
                           ved ikke at have fastsat de nærmere regler for udnyttelsen af de kvoter, som Danmark var blevet tildelt for hvert af fiskeriårene 1988, 1990-1992 og 1994 samt 1995-1997
                        
                     
                           —
                        
                        
                           ved ikke for hvert af disse fiskeriår at have sikret overholdelse af EF-retsforskrifterne om bevarelse af fiskeressourcerne gennem overvågning af fiskeriet, gennem et passende tilsyn med landinger og gennem registrering af fangster
                        
                     
                           —
                        
                        
                           ved ikke for hvert af disse fiskeriår i tide at have udstedt foreløbigt forbud mod fiskeri fra fiskerfartøjer, der førte dansk flag eller var registreret i Danmark, når den tildelte kvote måtte anses for at være opbrugt, og
                        
                     
                           —
                        
                        
                           ved for fiskeriåret 1988 at have undladt at give Kommissionen for De Europæiske Fællesskaber meddelelse om indførte fiskeristop,
                        
                     tilsidesat sine forpligtelser i henhold til artikel 5, stk. 2, i Rådets forordning (EØF) nr. 170/83 af 25. januar 1983 om en fællesskabsordning for bevarelse og forvaltning af fiskeressourcerne (fiskeriår forud for 1993), artikel 9, stk. 2, i Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (fiskeriår efter 1993), artikel 1 og artikel 11, stk. 1 og 2, i Rådets forordning (EØF) nr. 2241/87 af 23. juli 1987 om fastsættelse af visse foranstaltninger til kontrol af fiskeri (fiskeriår forud for 1993) og artikel 2, artikel 21, stk. 1 og 2, samt artikel 31 i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (fiskeriår efter 1993).
            
         
               2)
            
            
               I øvrigt frifindes Kongeriget Danmark.
            
         
               3)
            
            
               Kongeriget Danmark betaler sagens omkostninger.
            
         
      (1)  EUT C 200 af 23.8.2003.
   
      EUT C 239 af 4.10.2003.